cyanic-selkie/wikianc huggingface dataset:
The Clash
The Clash ([ðə klæʃ]), բրիտանական երաժշտական խումբ, որ ձևավորվել է 1976 թվականին Լոնդոնում։ Խումբը ոգեշնչվել և ազդվել է Sex Pistols փանկ ռոք խմբի երաժշտությունից և ոճից։ The Clash-ը հանդիսանում է փանկ ռոք ժանրում կատարող ամենահայտնի առաջին խմբերից մեկը։ Չնայած մեծ հայտնիությանը, որը խումբը ձեռք է բերել փանկ ժանրում կատարելով` խումբը փորձեր է կատարել նաև տարատեսակ այլ երաժշտական ոճերում՝ ռեգգիից մինչև հիփ-հոփ։ Երաժշտական դիապազոնի այդպիսի լայնությունը, քաղաքական անհամերաշխությունը, յուրահատուկ էներգիան The Clash-ին փանկերին ոչ բնորոշ մեծ հաջողություն բերեցին իրենց հայրենիքում և արտասահմանում։
Սկսելով կարիերան լոնդոնյան անդերգրաունդ ակումբներում` խումբը մեծ հաջողության է հասել համաշխարհային ռոք-բեմերում` իր համերգներին հանդիսատեսների մեծ բանակ հավաքելով և մասնակցելով աշխարհի ամենամեծ երաժշտական փառատոններին։ Չնայած նման հաջողությանը` The Clash-ը մինչև լուծարումը հավատարիմ է մնացել փանկ-ավանդույթներին. երաժիշտները խմբի գովազդով զբաղվողներից պահանջում էին համերգի տոմսերի համար քիչ գումար սահմանել երկրպագուների համար, շփվում էին նրանց հետ համերգներից հետո և վաճառում 2 կամ 3 ալբոմներ մեկի գնով` փոխհատուցելով լեյբլի կորուստը իրենց հաշվին։
2003 թվականին The Clash-ը ներառվել է ամերիկյան ռոքնռոլի փառքի սրահի մեջ։
Խմբի կազմավորում և առաջին ելույթներ
The Clash-ը ձևավորվել է 1976 թվականի հունիսի սկզբին Լոնդոնում երկու խմբերի` The 101ers-ի և London SS-ի միավորման արդյունքում. առաջինից եկել է վոկալիստ և կիթառահար Ջո Սթրամերը, երկրորդից` հարվածային գործիքներ նվագող Քեյթ Լեվենը, բաս կիթառահար Փոլ Սիմոնոնը և կիթառահար Միկ Ջոնսը ։
Ջո Սթրամերը այն ժամանակ արդեն երկու տարի The 101’ers փաբ-ռոք խմբի վոկալիստն էր, ով 1950-ականների պարզ ռոքնռոլ երգեր էր նվագում և ում մոտ արդեն ձայնագրված էր և թողարկման էր պատրաստվում դեբյուտային սինգլը ։ Սակայն Սթրամմերը The 101’ers-ի կազմում կարիերայի շարունակության նպատակահարմարությունը կասկածի տակ դրեց Sex Pistols-ի համերգներից ստացած ցնցումից հետո։ 1976 թվականի ապրիլի 3-ին The 101’ers-ը նվագում էր «Nashville Rooms» լոնդոնյան փաբում, որտեղ Սթրամմերը առաջին անգամ տեսել էր Sex Pistols-ին, որի մասին նա հենց դրանից առաջ էր լսել։ Ջո Սթրամմերը նշել է, որ իր տեսած համերգից հետո նա իր խմբին անվանել է «երեկվա օրաթերթ» ։
Արտաքին հղումներ
Կատեգորիա:Բրիտանական ռոք երաժշտական խմբեր Կատեգորիա:Փանկ-ռոք խմբեր Կատեգորիա:«Գրեմմի» մրցանակի դափնեկիրներ Կատեգորիա:1976 հիմնադրված երաժշտական խմբեր
Ռեցա
Ռեցա (Rezza), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Սևի Սորու Չինարկա կանտոնի կազմի մեջ։ Հանդիսանում է Այաչչո շրջանը։
Համայնքի INSEE կոդ՝ 2A259։
Փլաբիոս Արիանոս
Փլաբիոս Արիանոս (Αρρτανός, մոտ 95-180), հույն պատմիչ։ Ծնվել է Բունիաթիայի Նիկոմեդիա քաղաքում։ Աշակերտել է հույն ստոիկ փիլիսոփա Եպիկտետոսին։ Հռոմում ստացել է ռազմական գիտելիքներ։ Քաղաքական հայացքներով եղել է կայսրության ջատագով։ Հռոմեական ծերակույտի անդամ էր, հյուպատոս, արքոնտ, 131-137 թվականներին՝ Կապադովկիայի կուսակալ։ Կյանքի վերջին տարիներին նվիրվել է քրմության։ Գրել է պատմական, փիլիսոփայական, ռազմական, աշխարհագրական և այլ բնույթի երկեր։
Ռեցա
Բնակչություն
Համայնքի բնակչությունը 2008 թվականին կազմում էր 71 մարդ։
Փլաբիոս Արիանոս
Արիանոսի «Ալեքսանդրի Անաբասիս» աշխատությունը (7 գրքից) Ալեքսանդր Մակեդոնացու արշավանքների պատմության արժեքավոր աղբյուր է։ Գիրքը շարադրելիս հեղինակն օգտագործել է Ալեքսանդրի նամակները, նրա զորավարների աշխատությունները, արքունի հիշատակարանը։ «Ալեքսանդրի Անաբասիս»-ում կարևոր տեղեկություններ են պահպանված նաև Աքեմենյանների բանակում կռվող հայկական ռազմական ուժերի մասին։ «Հուշեր Եպիկտետոսի մասին» փիլիսոփայական երկը լավագույն աղբյուր է ստոիկների ուսմունքի մասին։ Արիանոսի «Հնդկաստան», «Շրջագայություն Եվքսինյան Պոնտոսում», «Նեարքոսի արշավանքների նկարագրությունը» աշխատություններն ունեն տեղագրական, աշխարհագրական բնույթ։ «Գործերը Ալեքսանդրից հետո» երկում Արիանոսը ներկայացրել է դիադոքոսների պատմությունը, որից պահպանվել են պատառիկներ։ Մեզ հասել են նրա «Պարթևաստանի պատմությունը», «Ալանների պատմությունը», «Բութանիայի պատմությունը» և այլ աշխատությունների միայն վերնագրերը։
Կատեգորիա:Հույն պատմիչներ
Ռեցա
Տնտեսություն
2007 թվականի տվյալներով 47 աշխատունակ տարիքի մարդկանցից (15-64 տարեկան) 29-ը տնտեսապես ակտիվ էին,18-ը անգործունակ (ակտիվության ցուցանիշը 61,7 %, 1999 թվականին եղել է՝ 46,7 %)։ 29 աշխատունակ բնակիչներից 23-ը աշխատում էին (14 տղամարդ և 9 կին), անաշխատանք էին 6-ը (5 տղամարդ և 1 կին)։ 18 անգործունակ մարդկանցից 3-ը աշակերտներ կամ ուսանողներ են, 10-ը թոշակառու, 5-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Մանդարիններ (ֆիլմ)
Մանդարիններ (მანდარინები, Mandariinid), 2013 թվականի արտադրության էստոնական-վրացական ռազմական դրամա։
Ֆիլմի ռեժիսորը, սցենարիստն ու պրոդյուսերը Զազա Ուրուշաձեն է։ Ֆիլմի գլխավոր դերակատարներն են Լեմբտ Ուլֆսակը, Էլմո Նուգանեն, Միհկել Մեսխին։
«Մանդարիններ» ֆիլմի պրեմիերան կայացել է 2013 թվականի հոկտեմբերի 15-ին։ Ամերիկյան կինոակադեմիայի «Օսկարի» 87-րդ մրցանակաբաշխությանը «Մանդարիններ» ֆիլմը նոմինացվել է լավագույն օտարալեզու ֆիլմ անվանակարգում։
Սյուժե
1992 թվական։ Աբխազիա։ Էստոնացի վերաբնակիչներ ունեցող գյուղը, որը գտնվում է սարերի և ծովի արանքում դատարկվել է, քանի որ տեղի էստոնացիները պատերազմի պատճառով վերադարձել են Էստոնիա։ Գյուղում մնացել են Իվոն և նրա հարևանը՝ մանդարինների պլանտացիայի տեր Մարկուսը։ Մարկուսը նույնպես պատրաստվում է վերադառնալ Էստոնիա, սակայն միայն մանդարինները վաճառելուց հետո։ Պատերազմը հասնում է մինչև այդ գյուղ, և այդտեղ տեղի է ունենում վրացիների և աբխազների բախում։ Այդ ընդհարումից հետո Իվոն և Մարկուսը գտնում են ողջ մնացած չեչեն զինվորի, որը պատերազմում է աբխազների կողմից։ Իվոն տանում է Ահմեդին իր տուն։ Գիշերը Մարկուսը մահացածների մեջ հայտնաբերում է ողջ մնացած երիտասարդ վրացի Նիկոյին։ Նրան ևս Մարկուսը տանում է Իվոյի տուն։ Այսպիսով մեկ հարկի տակ սկսում են ապրել երկու թշնամիներ։
Արտաքին հղումներ
Կատեգորիա:Դրամա ֆիլմեր Կատեգորիա:Ռազմական ֆիլմեր Կատեգորիա:2013 ֆիլմեր Կատեգորիա:Վրացական ֆիլմեր Կատեգորիա:Էստոնական ֆիլմեր Կատեգորիա:Զազա Ուրուշաձեի ֆիլմեր Կատեգորիա:Ռուսերեն ֆիլմեր Կատեգորիա:Վրացերեն ֆիլմեր
Stand by Me
Stand by Me («Ինձ ապավե՛ն եղիր»), XX դարի ամենահայտնի ռիթմ-էնդ-բլյուզ երաժշտություններից մեկը, որն առաջին անգամ ձայնագրվել է հեղինակի՝ Բեն Քինգի կողմից 1960 թվականին։ Հայտնի են այս քնարական բալլադի ավելի քան 400 քավեր տարբերակներ։ BMI-ի տվյալներով՝ սա XX դարի ամերիկյան ամենահաճախ կատարվող երգերից մեկն է ։
1961 թվականին Քինգի սինգլը գլխավորել է Billboard-ի ռիթմ-էնդ-բլյուզային չարթը և հայտնվել է Billboard Hot 100-ի լավագույն տասնյակում։ Երկու տարի անց Քինգը երգը ընդգրկել է Don’t Play That Song ձայնասկավառակի երգացանկի մեջ։
Այս երգը հիմն է ընկերությանը, որը երգել են բազում հայտնի կատարողներ, ինչպիսիք են Ջիմի Հենդրիքսը, Էլթոն Ջոնը, Ադրիանո Չելենտանոն (նրա տարբերակը կոչվում էր «Preghero»), Led Zeppelin-ը, ինչպես նաև ոչ պրոֆեսիոնալներ՝ բռնցքամարտիկ Մուհամեդ Ալին և գրող Սթիվեն Քինգը։
Ռեննո
Ռեննո (Renno), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Սևի Սորու Չինարկա կանտոնի կազմի մեջ։ Հանդիսանում է Այաչչո շրջանը։
Համայնքի INSEE կոդ՝ 2A258։
Բնակչություն
Համայնքի բնակչությունը 2008 թվականին կազմում էր 90 մարդ։
Տնտեսություն
2007 թվականի տվյալներով 50 աշխատունակ տարիքի մարդկանցից (15-64 տարեկան) 28-ը տնտեսապես ակտիվ էին, 22-ը անգործունակ (ակտիվության ցուցանիշը 56,0 %, 1999 թվականին եղել է՝ 55,0 %)։ 28 աշխատունակ բնակիչներից 24-ը աշխատում էին (17 տղամարդ և 7 կին), անաշխատանք էին 4-ը (2 տղամարդ և 2 կին)։ 22 անգործունակ մարդկանցից 2-ը աշակերտներ կամ ուսանողներ են, 12-ը թոշակառու, 8-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Նետ (եթերաշրջան 1)
Նետ (Arrow), ամերիկյան The CW հեռուստաալիքի կողմից թողարկված Նետ հեռուստատեսային շարքի առաջին եթերաշրջանը, որի պերեմիերան տեղի է ունեցել 2012թ․ հոկտեմբերի 10-ին՝ ժամը 20։00, եթերաշրջանի ընթացքում հեռարձակվել է 23 սերիա։ Հեռուստասերիալը հիմնված է ԴիՍի կոմիքսների հերոս Կանաչ Նետի վրա։ Նա զգեստավորված մարդ է և կռվում է հանցագործների դեմ, այդ կերպարը ստեղծվել է Մորթ Ուայսինգերի և Ջորջ Փափի կողմից։ Հեռուստասերիալի առաջին եթերաշրջանը ստեղծվել է Գրեգ Բերլանտիի, Մարկ Գուգենհայմի և Էնդրյու Քրեիսբերգի կողմից։
Առաջին եթերաջրջանն ընդհանուր առմամբ լավ ընդունվեց քննադատների կողմից և ամեն շաբաթ միջին հաշվով գրանցեց 3,68 միլիոն հեռուստադիտող։ Ամելի դերը՝ որպես Օլիվեր Քուին/Նետ համեմատվել է Քեթնիս Էվերդինի հետ (Քաղցած խաղեր), մինչդեռ եթերաշրջանը հիմնված է նաև մարդու ինքնությունը փնտրելու վրա։ Եթերաշրջանը կշարունակի հաղթել բազմաթիվ մրցանակներ, այդ թվում քսանմեկ նոմինացիաներ տարբեր անվանակարգերում։ Եթերաշրջանը թողարկվել է DVD-ով և Blu-ray Disc-ով 2013թ․ սեպտեմբերի 1-ին։
Երկրորդական
• 2
Հյուրեր
• 2
Արտադրություն
2012թ․ հունվարի 12-ից The CW հեռուստաալիքը սկսեց պատրաստել նոր շարքեր, որոնք պատմում էին Գրեգ Բերլանտիի, Մարկ Գուգենհայմի և Էնդրյու Քրեիսբերգի ստեղծած Կանաչ նետի մասին ։ Մեկ շաբաթ անց շարքը, որն այժմ հայտնի է «Նետ» անունով, ղեկավարել է Դեյվիդ Նութերը, ով նաև ղեկավարել է Սմոլվիլի գաղտնիքը հեռուստասերիալը, որը պատմում է Քլարկ Կենտի Սուպերմեն դառնալու մասին ։ Ամսվա վերջին Սթիվեն Ամելը սկսեց մարմնավորել Օլիվեր Քուին տիտղոսակիր դերը ։ Երբ աշխատում էին շարքի վրա պրոդյուսեր Մարկ Գուգենհայմը հայտարարեց, որ ստեղծագործական թիմը ցանկանում է մշակել իրենց սեփական գործողությունը, իրենց սեփական ճակատագիրը և խուսափել Սմոլվիլի գաղտնիքը հեռուստասերիալի հետ որևէ կապ ունենալուց, ինչն էլ պատճառ դարձավ, որ Կանաչ նետ/Օլիվեր Քուին դերը մարմնավորի ոչ թե Ջասթին Հարդլին, այլ Օլիվեր Քուինը ։ Ի տարբերություն «Սմոլվիլի գաղտնիքը» հեռուստասերիալի, շարքը առանձնապես չունի գերհզոր հերոսներ և չարագործներ։ Այնուամենայնիվ ստեղծողը դեռ ոգեշնչված է Սմոլվիլի գաղտնիքը հեռուստասերիալի արտահայտած գաղափարով, ինչպես Նետի հիմնական թեմաներից մեկը Օլիվերի մարդասիրությունն է, այնպես էլ «Սմոլվիլի գաղտնիքի» մեջ Քլարկ Կենտինը։ Հեռուստասերիալի ամբողջական եթերաշրջանը ներկայացվել է 2012թ․ հոկտեմբերի 22-ին։
Գործողությունները զարգանում են և առաջանում է սիրային եռանկյուն ։ Քրիսբերգը բերում է մի օրինակ․ «Ամեն շաբաթ Օլիվերը կառերեսվի վատ տղաների հետ, իսկ անձնական կյանքում նրան հակառակորդ կդառնա խուզարկու Լենսը, ով ամեն կերպ կփորձի Օլիվերին պատասխանատվության ենթարկել»։ Նրա աղջիկը անկողմնակալ դեր է ունենում, որովհետև նա սիրում ու հարգում է իր հորը և միշտ հավատում է այն ամենին, ինչին հավատում է հայրը, բայց միևնույն ժամանակ նա փորձում է հանդիպել այդ քողարկված լեգենդին, ով իրականում լավ գերծեր է կատարում ։ Սովորելով հեռուստատեսությունում աշխատելու ընթացքում ձեռք բերած փորձից՝ պրոդյուսերները աշխատել են շարքի՝ մասնավորապես առաջին եթերաշրջանի հիմնական գաղափարների վրա, նաև քարտեզագրել, թե ինչպես պետք է իրականացնեն դրանք։ Անձնակազմը ձգտում է ընդգրկել DC Comics-ի տարբեր կերպարներ։ Գուգենհայմը մեջբերեց «Big Belly Burger» ռեստորանը, որը ներկայացված է Սուպերմեն կոմիքսում և հայտնվում է նաև Նետի երրորդ էպիզոդում ու դրանից հետո։ Քրեիսբերգը նշեց․ «DC աշխարհում այնքան շատ կերպարներ կան, որոնք դեռևս հեռուստասերիալներում և ֆիլմերում չեն ցուցադրվել։ Մենք այնքան ուրախ ենք, որ DC-ի մեր ընտրած ոչ այնքան հայտնի հերոսները սիրվել են երկրպագուների կողմից» ։
Քասթինգ
2012թ․ հունվարի 31-ին Սթիվեն Ամելը դարձավ առաջին դերակատարը, ով նախկինում հայտնվել էր The CW-ի դրամաներից մի քանիսում, ինչպիսիք են Վամպիրի օրագրերը և 90210 հեռուստասերիալները ։ Երկրպագուները շփոթված էին Ամելին այդ դերում տեսնելով, քանի որ նրանցից շատերը ցանկանում էին, որ այն կատարի Ջասթին Հարթլին ։ Ամելը Օլիվեր Քուին դերի համար նախատեսված դերասանների ցանկում առաջինն էր ։ Arrow's pilot script was the first Amell auditioned for during pilot season, having received multiple scripts at the start of the year. ։ Ի վերջո, նրանք այդ տիտղոսակիր դերի համար ընտրեցին նոր դերասանի ։ Ամելը դեռ «Rent-a-Goalie» հեռուստասերիալում նկարահանվելու համար սկսել էր այցելել Կալիֆոռնիայի «Tempest Freerunning» ակադեմիա և ուներ ֆիզիկական լավ պատրաստվածություն այդ դերի համար։ Նա նաև անցել է նետաձգության դասընթացներ և որոշ տեսահոլովակների մեջ երևում է դասընթացների ընթացքում նրա անցած ճանապարհը ։
Մեկ շաբաթ անց Դեյվիդ Ռեմսին սկսում է մարմնավորել իրական կերպար Ջոն Դիգլին ։ Ռեմսիին դուր եկավ այն փաստը, որ նա չպետք է մտածեր կոմիքսի կերպարին նմանվելու մասին։ Դա թույլ է տալիս նրան կերպարը կերտել այնպես, ինչպես ցանկանում է։ 2012թ․ փետրվարի 14-ին Սյուզաննա Թոմփսոնը ստանձնեց Մոիրա Քուին կերպարը ։ Հաջորդ օրը Քեթի Քեսիդին և Ուիլա Հոլանդը հայտարարեցին Լորել Լենսի և Թեա Քուինի կերպարները մարմնավորելու մասին ։ Լորել Լենսը իրավաբան է և Օլիվերի նախկին ընկերուհին։ Քեսիդին ասաց, որ ինքը նկարահանվում է Բերլանտիի, Նութերի Քրիսբերգի և Գուգենհայմի շոուում, որոնց նա անվանել է խելացի և ստեղծարար ։ Հոլանդը Օլիվերի կրտսեր քույրն է, ով փորձում է ընդունելի վարքի սահմաններ հաստատել ։ Նա երրորդ եթերաշրջանի վերջում ստանում է «Ճարպիկ» ծածկանունը։ Հրավիրված դերասան Բրայան Մարկինսոնը ներկայացել է չարագործ Ադամ Հանթի կերպարում, ով խարդախ գործարար է ։ 2012թ․ փետրվարի 21-ին Քոլին Դոնելը հանդես է գալիս Թոմի Մերլինի կերպարում, ով Կանաչ նետի ոխերիմ թշնամու՝ Մերլինի որդին է։ Նա հանդես է գալիս, որպես Օլիվերի լավագույն ընկեր, ով իրոք հավատում է, որ Օլիվերը փոխվել է ։ 2012թ․ մարտի 2-ին Փոլ Բլեքթորնը և Ջեյմի Շերիդանը մարմնավորում են Քվենթին Լենսին՝ Լորելի հորը և Ռոբերտ Քուինին՝ Օլիվերի հորը, ի տարբերություն Ջեյմի Շերիդանի, Փոլ Բլեքթորնը մնում է, որպես հիմնական դերասան ։ Ժակլին ՄաքԻնես Վուդը մարմնավորել է Սառա Լենսի՝ Լորելի քրոջ կերպարը, սակայն վերադառնալուց հետո այն ստանձնել է Քեյթի Լոտցը ։
Նկարահանումներ
Փորձնական արտադրությունն սկսվել է 2012 թվականի մարտին Կանադայի Վանկուվեր քաղաքում ։ Սերիալն ընթանում է երկու հստակ ժամանականերով, ինչն էլ նկարահանման ընթացքում պահանջում է մեծ ուշադրություն։ Կղզու ֆլեշբեքերի նկարահանումներն ընթացել են Վանկուվերի քաղաքի Ուայթեքլիֆ Փարքում՝ ծովափնյա տների մոտ։ Նկարահանող թիմը պետք է տեսախցիկից թաքցներ բոլոր շինությունները ։ Պրոդյուսեր Մարկ Գուգենհայմն ասել է․ «Սթիվեն Ամելի տեսքը պետք է փոխվի, և նա կկրի կեղծամ։ Դա բարդ աշխատանք է, քանի որ նկարահանումներն արվում են ամեն շաբաթ» ։ Արքայական ճանապարհներ համալսարանի մոտ տեղակայված Հաթլի ամրոցն օգտագործվել է որպես Քուին ընտանիքի առանձնատուն։ Հարթլի ամրոցն օգտագործվել է նաև «Սմոլվիլի գաղտնիքը» հեռուստասերիալում որպես Լյութորի նախնիների տուն ։ Այրոնվորքս համալիրն օգտագործվել է նախ որպես Քուին ընտանիքին պատկանող արտադրամաս, հետագայում Օլիվերն այն դարձրել է իր համար թաքստոց ու բացել «Վերդանտ» ակումբը ։ Հետո այն օգտագործվել է նաև մի քանի այլ դեպքերում, որոնցից մեկը Վենդետտա էպիզոդում Տրիադայի կողմից իրականացված Օլիվերի ու Թոմիի առևանգումն էր ։
Առաջին եթերաշրջանի ընդմիջումից հետո նկարահանումները վերսկսել են 2012 թվականի հուլիսի 18-ին և ավարտվել 2013 թվականի ապրիլի 13-ին։
Ծանոթագրություններ
Կատեգորիա:Ամերիկյան հեռուստասերիալներ
Hier Encore (երգ)
Hier Encore (Երեկ նորից), ֆրանսահայ աշխարհահռչակ երգիչ Շառլ Ազնավուրի հեղինակած և 1964 թվականի սեպտեմբերին ձայնագրած հիթային լավագույն երգերից մեկը ։
Պատմություն
Երգը շատ կարճ ժամանակամիջոցում մեծ ժողովրդականություն ձեռք բերեց և անվանի այլ երգիչների կողմից շուտով կատարվեց ու ձայնագրվեց անգլերեն՝ "Yesterday, When I Was Young", իտալերեն՝ "Ieri Si", դանիերեն՝ "Hvor tiden går", ճապոներեն՝ 帰り来ぬ青春, իսպաներեն՝ "Ayer Aún", ֆիններեն՝ "Eilen kun mä tiennyt en" վերնագրերով։ Hier Encore-ը համարվում է Ազնավուրի ամենասքանչելի հիթերից մեկը։
Երգի անգլերեն տեքստը, որի հեղինակը Հերբերթ Քրեցմերն (Herbert Kretzmer) է, պատմում է ծերացած մի մարդու մասին, ով հայացք է գցում իր անցած կյանքին և ցավով նկատում, որ ջահելության տարիները վատնել է չնչին բաների վրա, միանգամայն անիմաստ ձևով, և այլևս չի կարող հասնել երիտասարդ ժամանակ փայփայած նպատակներին, քանզի անխուսափելի մահը մոտ է արդեն, շա՜տ մոտ... Ամերիկայի Միացյալ Նահանգներում Yesterday, When I Was Young-ի հանրահայտ տարբերակը կատարվել ու ձայնագրվել է քանթրի երգերի անվանի կատարող Ռոյ Քլարքի (Roy Clark) կողմից և դարձել է նրա մեծագույն նվաճումը իր ողջ կարիերայի ընթացքում՝ Billboard Hot Country Singles chart-ում 1969 թվականի օգոստոսին գրավելով իններորդ տեղը։ Քլարքը կատարել է այդ երգը նաև Միքի Մանթլի հուղարկավորության ժամանակ՝ իրականացնելով կտակի մեջ նրա արտահայտած խնդրանքը ։ Կանադայում Yesterday, When I Was Young-ը pop chart-ում գրավել է յոթերորդ, country chart-ում՝ երկրորդ և AC-ում՝ առաջին տեղը։
Հիշարժան այլ կատարումներ
Շառլ Ազնավուրը Hier Encore-ը կատարել ու ձայնագրել է նաև Պատրիկ Բրյուելի (Patrick Bruel) հետ. այդ ձայնագրությունը տեղ է գտել Ազնավուրի 40 chansons d'or ալբոմում։
Ամանդա Լիրը (Amanda Lear) սիրված երգի իր ուրույն տարբերակը ձայնագրել է 2001 թվականին թողարկած Heart. CD-ում։
Hier Encore-ը կատարվել ու ձայնագրվել է նաև մեծ ճանաչում ունեցող այնպիսի երգիչների կողմից, ինչպիսիք են՝ Բինգ Քրոսբին (Bing Crosby), Շիրլի Բասսին (Shirley Bassey), Էլվիս Փրեսլին (Elvis Presley), Դասթի Սփրինգֆիլդը (Dusty Springfield), Ռոյ Քլարքը (Roy Clark), Մել Թորմը (Mel Torme), Լենա Հորնը (Lena Horne), Էնդի Վիլյամսը (Andy Williams), Ջիմմի Դյուրանը (Jimmy Durante), Bobby Bare, Al Martino, The Peanuts, Glen Campbell, Julio Iglesias, Eddy Mitchell, Dean Reed , Ջոնի Մատիսը  (Johnny Mathis), Մարկ Օլմոնդը (Marc Almond), Պատրիսիա Կաասը (Patricia Kaas), Մաթ Մոնրոն (Matt Monro) և այլք։ Ըստ Billboard ամսագրի կատարած ուսումնասիրությունների՝ մինչև 1972 թվականը արդեն իսկ ձայնագրվել էր Hier Encore-ի ավելի քան 90 տարբերակ ։
2008 թվականին Ազնավուրն Էլթոն Ջոնի (Elton John) հետ համերգներից մեկի ժամանակ կենդանի հնչողությամբ կատարել է "Yesterday When I Was Young"-ը, ապա նաև միասին ձայնագրել են այդ երգը Ազնավուրի Duos ալբոմի համար ։
Արտաքին հղումներ
Կատեգորիա:Շառլ Ազնավուրի երգեր
Խաչակրաց արշավանքների հետևանքները
Խաչակրաց արշավանքների հետևանքները, արշավանքները վերջ տվեցին բյուզանդացիների և արաբների առևտրական տիրապետությանն Միջերկրական ծովի արևելյան մասում։ Վենետիկցիներն ու ջենովացիները, չնայած Սիրիայից ու Պաղեստինից խաչակիրներին դուրս մղելուն, մնացին որպես միջերկրածովյա առևտրի տնօրինողներ։ Ջենովան հիմնավորվեց բյուզանդական տիրապետություններում։ Վենետիկը սերտ հարաբերություններ հաստատեց Եգիպտոսի հետ։ Արևելքի տեխնիկան ու կուլտուրան ծանոթ դարձան խաչակիրներին։ Հավանաբար արևելյան տեխնիկան քիչ ազդեցություն չի ունեցել տեքստիլ արդյունաբերության և մետաղամշակման վրա։ Մի շարք գործվածքներ, որոնք սկսեցին պատրաստվել, արևելյան անուն էին կրում։ Արևմուտքի տեքստիլ արդյունաբերությունը շատ բանով կախված էր Արևելքից ներմուծվող ապրանքներից։ Այստեղից էին գալիս մետաքսը, բամբակը, մի շարք ներկարարական նյութեր, շիբը, որ գործածվում էր գույներն ամրացնելու համար։ Փոխ էին առնվել սպառազինության որոշ առարկաներ, օրինակ, արբալետը, շեփորն ու թմբուկը, վահանների վրա զինանշան կրելու սովորույթը։ Եվրոպայում տարածվում է նաև արևելյան որոշ սովորույթներ՝ ուտելուց առաջ ձեռքերը լվանալը, մորուք կրելը, տաք բաղնիքը։ Խաչակրաց արշավանքները քիչ ազդեցություն չեն ունենում տիրող դասակարգի ապրելակերպի ու պահանջներ վրա։ Արևելքում ապրած ասպետները արդեն չէին բավարարվում տնային պայմաններում գործած կոպիտ հագուստով և իրենց այգիների խաղողից քամված վատ գինիներով, չէին բավարարվում իրենց նեղ, անհարմարավետ դղյակներով։ Նրանց պահանջմունքները մեծացել էին, դրանք բավարարելու եղանակները՝ բազմապատկվել։ Արևելքի հետ ունեցած ապրանքաշրջանառության աճման շնորհիվ։ Այնտեղից բերվում էին պերճանքի առարկաներ, համեմունքներ։ Բայց եթե Խաչակրաց արշավանքները ազդեցություն գործեցին Արևմտյան Եվրոպայի կուլտուրայի վրա՝ եվրոպացիներին ծանոթացնելով Արևելքի բարձր կուլտուրայի հետ, ապա արևելյան երկրներին նրանք լոկ քայքայում և ավերածություն բերեցին։ Բյուզանդիան այլևս չի կարողանում ոտքի կանգնել այն հարվածներից, որոնք նրան հասցնում են խաչակրաց չորրորդ արշավանքը և Լատինական կայսրության կողոպտիչ տիրապետությունը։ Մուսուլմանական Արևելքի երկրներում խաչակիրները իրենց բարբարոսության ու դաժանության հետքերն են թողնում։ Քրիստոնյա Եվրոպացիների «ֆրանկների» անունն ամբողջ Արևելքում ատելի ու անարգական է դառնում ։
Ծանոթագրություններ
Կատեգորիա:Խաչակրաց արշավանքներ
Պիանոթոլի Կալդարելո
Պիանոթոլի Կալդարելո (Pianotolli-Caldarello), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Գրան Սյուդ կանտոնի կազմի մեջ։ Հանդիսանում է Սարտեն շրջանը։
Բնակչություն
Համայնքի բնակչությունը 2008 թվականին կազմում էր 833 մարդ։
Տնտեսություն
2007 թվականի տվյալներով 497 աշխատունակ տարիքի մարդկանցից (15-64 տարեկան) 331-ը տնտեսապես ակտիվ էին, 166-ը անգործունակ (ակտիվության ցուցանիշը 66,6 %, 1999 թվականին եղել է՝ 52,1 %)։ 331 աշխատունակ բնակիչներից 288-ը աշխատում էին (175 տղամարդ և 113 կին), անաշխատանք էին 43-ը (21 տղամարդ և 22 կին)։ 166 անգործունակ մարդկանցից 21-ը աշակերտներ կամ ուսանողներ են, 50-ը թոշակառու, 95-ը անաշխատունակ էին այլ պատճառներով ։
2008 թվականին կոմունայում հաշվվել են 290 հարկատու տնտեսություններ, որտեղ ապրել է 637 մարդ։ Միջին եկամուտը մեկ մարդու հաշվով կազմել է 15 820 եվրո ։
Արտաքին հղումներ
Կատեգորիա:Ֆրանսիայի համայնքներ
Սանկտ Պետերբուրգի մետրոյի պայթյուններ (2017)
Սանկտ Պետերբուրգի մետրոյի պայթյուններ, ահաբեկչական գործողություն Ռուսաստանի Դաշնության Սանկտ Պետերբուրգ քաղաքի մետրոպոլիտենում։ Նախնական տվյալներով զոհվել է 14, և վիրավորում ստացել՝ 51 մարդ ։ Որոշ տվյալներով` գնացքի վագոնում պայթել է ինքնաշեն պայթուցիկ սարք ։
Դեպքը տեղի է ունեցել 2017 թվականի ապրիլի 3-ին՝ Սանկտ Պետերբուրգի մետրոպոլիտենի «Սեննայա պլոշչադ» և «Տեխնոլոգիչեսկի ինստիտուտ» կայարանների միջև ընկած ուղեմասում։
Պայթյուններ և հետագա զարգացումներ
2017 թվականի ապրիլի 3-ին, ժամը 13:30-ի սահմաններում, պայթյուններ են որոտացել «Սեննայա պլոշչադ» կայարանից դեպի «Տեխնոլոգիչեսկիյ ինստիտուտ» ուղևորվող գնացքի վագոնում։ Պայթուցիկ սարքը տեղակայված է եղել ճամպրուկի մեջ։ Համաձայն ՌԴ արտակարգ իրավիճակների նախարարության եզրակացության, պայթյունը որոտացել է գնացքի երրորդ վագոնում։ Ականատեսների վկայությամբ, պայթյունը տեղի է ունեցել գնացքի դռան մոտ, ինչից հետո ծուխն անմիջապես տարածվել է ողջ վագոնով մեկ։ Պայթյուններից հետո իշխանությունները հայտարարեցին քաղաքի բոլոր մետրոկանգառների աշխատանքի դադարեցման մասին ։ Ուշ երեկոյան, երրորդ, չորրորդ և հինգերորդ գծերում մետրոպոլիտենը վերսկսկեց իր կանոնավոր աշխատանքը։
Ավելի ուշ չգործարկված պայթուցիկ սարք է հայտնաբերվել «Պլոշչադ վոսստանիա» կայարանում, ինչն անմիջապես վնասազերծվել է։ Պայթուցիկը պարունակել է մոտավորապես 1 կիլոգրամ տրոտիլ (ՏՆՏ)։
Դեպքից հետո, հսկողությունը բարձրացվեց երկրի մյուս խոշոր քաղաքների մետրոպոլիտեններում և օդանավակայաններում։
Որևէ ահաբեկչական խմբավորում դեռևս իր վրա չի վերցրել հարձակման պատասխանատվությունը։ Տեղական ժամանակով ժամը 16:30-ին, ՌԴ գլխավոր դատախազությունը մետրոյում կատարված պայթյունները ճանաչեց որպես ահաբեկչական գործողություն ։
Զոհեր
Ռուսաստանի Դաշնության առողջապահության նախարարության հաղորդմամբ, հարձակումներից տուժել է 50 մարդ, որոնցից 14-ը՝ մահացել, ընդ որում նրանցից 7-ը զոհվել էր հենց տեղում, իսկ մնացածը՝ հիվանդանոցում։ Հոսպիտալացվել էր 39 մարդ, որոնցից վեցը՝ ծանր վիճակում։ Տուժածների շարքում կային երեխաներ։
Ահաբեկիչը
Պայթյուններն իրականացնելու մեջ կասկածվում էր ոմն 22-ամյա Ակբարժոն Ջալիլովը, ով ծնունդով Ղրղըզստանից Ռուսաստանի քաղաքացի էր ։ Ջալիլովը ծնվել էր 1995 թվականին՝ Ղրղըզստանի հարավային Օշ շրջանում, ով Մոսկվա էր տեղափոխվել 2011 թվականին։ «Մոսկովսկիյ կոմսոմոլեց» թերթի և «Gazeta.ru» լրատվական կայքի փոխանցմամբ, 2015 թվականի դրությամբ Ջալիլովն աշխատել է մոսկովյան սուշի բարերից մեկում որպես խոհարար, իսկ այլ աղբյուրների պնդմամբ, Ջալիլովն աշխատել է որպես ավտոմեխանիկ և անհետացել էր պայթյուններից մի քանի շաբաթ առաջ։ «Ինտերֆաքս» տեղեկատվական գործակալության փոխանցմամբ, ռուսաստանյան իշխանությունները կասկածում են, որ Ջալիլովը կարող էր հնարավոր կապեր ունենալ ռադիկալ իսլամական խմբավորումների հետ ։
Ծանոթագրություններ
Կատեգորիա:Ահաբեկչական գործողություններ Ռուսաստանում Կատեգորիա:2010-ականների ահաբեկչական գործողություններ Կատեգորիա:2017 զանգվածային սպանություններ Կատեգորիա:2017 ահաբեկչություններ
Նիտերոյ
Նիտերոյ (պորտուգալերեն՝ Niterói., ), քաղաք և համայնք Բրազիլիայի Ռիո դե Ժանեյրո նահանգում, Գուանաբարա ծովածոցի ափին։ Ռիո դե Ժանեյրոյի մետրոպոլիսային տարածքի բաղկացուցիչ մասն է ։ 1834-1894 և 1903-1975 թթ. եղել է նահանգի վարչական կենտրոնը։ Զբաղեցնում է 129,375 քառակուսի կիլոմետր տարածք։ 2018 թվականի տվյալներով բնակչության թվաքանակը եղել է 511,786. այս ցուցանիշով նահանգում գրավում է հինգերորդ, իսկ մարդկային զարգացման ինդեքսով՝ առաջին տեղը Individually, it is the second municipality with the highest average monthly household income per capita in Brazil : Բացի այդ, կրթությանն առնչվող ցուցանիշներով տասներեքերորդն է ամբողջ Բրազիլիայում ։ Նիտերոյին տրվել են Nikity, Nicki City, Cidade Sorriso («Ժպիտ քաղաք») մականունները։
2011 թվականի հունիսին Getulio Vargas Foundation-ի իրականացրած ուսումնասիրությունների արդյունքներով Նիտերոյը դասակարգվել է որպես Բրազիլիայի ամենահարուստ քաղաք, որի բնակչության 55.7%-ն ընդգրկված են A դասի, 85.9%-ը՝ A և B դասերի B մեջ։ Քաղաքը Ռիո դե Ժանեյրո նահանգի ֆինանսական, առևտրային և արդյունաբերական գլխավոր կենտրոններից է և գործարարության համար ամենաբարենպաստ պայմաններ ապահովող բրազիլական լավագույն 100 քաղաքների ցանկում զբաղեցնում է 12-րդ տեղը։
Նիտերոյը 1573 թվականի նոյեմբերի 22-ին հիմնադրել է տուպի հնդկացիական ցեղի առաջնորդ Արարիբոյան, որին հետագայում բռնությամբ դավանափոխ են արել, դարձրել կաթոլիկ և ի պատիվ պորտուգալացի ծովագնաց-հետազոտող Մարտին Աֆոնսու դե Սոուզայի վերանվանել են Մարտին Աֆոնսու։ Այսպիսով՝ Նիտեռոյը բրազիլական միակ քաղաքն է, որ հիմնադրվել է տեղաբնիկների կողմից ։
Համայնքի սահմանագծի ներսում է ընկած 1991 թվականին ստեղծված Serra da Tiririca ազգային պարկի շուրջ 2400 հեկտարը ։
Պատմություն
Քաղաքը հիմնադրվել է 1573 թվականի նոյեմբերի 22-ին։
Աշխարհագրություն
Գտնվում է Գուանաբարա ծոցի մուտքի մոտ (նրա արևելյան ափին), Ռիո դե Ժանեյրո քաղաքի դիմաց։
Կլիմա
Նիտերոյի կլիման արևադարձային է։
1944 (երգ)
«1944», ուկրաինացի երգչուհի Ջամալայի երգն է, որով երգչուհին ներկայացրել է Ուկրաինան Եվրատեսիլ 2016 երգի մրցույթում և ճանաչվել հաղթող։
Ստեղծում
Երգի առաջին տողերը գրվել են 2014 թվականին ուկրաիներենով։ Երգում խոսվում է 1944 թվականի Ղրիմի թաթարների արտաքսման մասին։ Այդ իրադարձության մասին Ջամալան լսել է իր տատ Նազիլխանից, որն ապրել է արտաքսումը։ Կրկներգում որոշ հատվածներ երգչուհին վերցրել է իր տատիկի բառերից։ 2016 թվականին Ուկրաինայի Եվրատեսիլ մրցույթին մասնակցության համար Արտ Անտոնյանի հետ նրանք երգի տեքստը թարգմանել են անգլերեն։ Բացի այդ, երգի ստեղծմանը մասնակցություն են ունեցել Արմեն Կոստանդյանը և Եվգենի Ֆիլատովը։
Երգն ունի բարդ վոկալային մասեր կիսատոների և մուղամների հետ ։ Արդյունքում երգչուհին ծրագրել էր ներկայացնել երգի ուկրաինալեզու տարբերակը ղրիմա-թաթարական կրկներգով «Հոգիներ» անվամբ։
Գնահատականներ
Եվրատեսիլի շեմին ռուս երաժշտական քննադատ Արթուր Գասպարյանը արտահայտել է կարծիքը.
Հարց քաղաքական ենթատեքստի մասին
2016 թվականի փետրվարյան լուրն այն մասին, որ Ուրկաինան «Եվրատեսիլ» մրցույթում կներկայացնի Ջամալան, քննարկվել է եվրոպական СМИ-ի կողմից՝ կապված նրա երգի քաղաքական ենթատեքստի հետ   ։ Մարտի 9-ին Եվրոպական ռադիոհաղորդողը հայտնել է, որ երգի ոչ անվանումը, ոչ էլ նրա խոսքերը չեն պարունակում քաղաքական ենթատեքստ և, այդ կերպ, չեն խախտում «Եվրատեսիլ» մրցույթի կանոնները ։ Մրցույթի նախաշեմին The Guardian ամսագրի հարցազրույցում Ջամալան խոստովանել է. «Իհարկե, երգը 2014 թվականին էլ է վերաբերում», սակայն մրցույթում հաղթանակից հետո նա հայտարարել է, որ սխալ է երգում քաղաքական տարրերի առկայության մասին կարծիքը ։
Ջամալային Ուկրաինայի ժողովրդական արտիստի կոչում շնորհելու արարողության ժամանակ Ուկրաինայի նախագահ Պյոտր Պորոշենկոն պատմել է լրագրողներին, որ երգը սկզբից ունեցել է «Ղրիմը մերն է» քաղաքական նշանաբան, այդ ժամանակ, երբ ինքը երգչուհին, հաստատել է պրանկերների հետ սկանդալային հեռախոսազրույցի փաստը և բացառել է երգում ենթատեքստի առկայությունը, արել է հայտարարություն այն մասին, որ երգը նվիրված է.
Արտաքին հղումներ
Կատեգորիա:Երգեր մահվան մասին
Կլաուդիա Բլեք
Կլաուդիա Լի Բլեք (Claudia Lee Black, ),  ավստրալիացի դերասանուհի։ Խաղացել է «Աշխարհի ծայրին» և «Աստղային դարպասներ։ ԱԳ-1» հեռուստասերիալներում։
Կենսագրություն
Կլաուդիա Բլեկը ծնվել և մեծացել է Ավստրալիայի Սիդնեյ քաղաքում։ Սիդնեյում ավարտել է աղջիկների «Kambala Girls School» դպրոցը։ Գրեթե ողջ կյանքը անցել է Ավստրալիայում, Հյուսիսային Ամերիկայում և Նոր Զելանդիայում։
Կարիերա
Մինչև 18 տարեկան Կլուդիան եղել է պրոֆեսիոնալ թատրոնի դերասանուհի։ Մասնակցել է տարբեր խմբերի թատերախաղերին, այդ թվում նաև հանրաճանաչ ավստրալիական թատերախումբ «Belvoir Street Theatre»-ին։ 1990 թվականին մասնակցելով Շեքսպիրի Վենետիկի վաճառականը պիեսում՝ Պորցիի դերով հաղթել է մրցույթում։
1993 թվականին հայտնվելով հեռուստատեսություն՝ դերասանուհին հիմնականում նկարահանվել է ավստրալիական կինոֆիլմերում և հեռուստասերիալներում։ 2001 և 2002 թվականներին «Աշխարհի ծայրին» հեռուստասերիալում իր դերի համար Բլեքը առաջադրվել է «Saturn Award» մրցանակին՝ որպես լավագույն դերասանուհի և արդեն 2005 թվականին շահել մրցանակը։
2000 թվականին Կլաուդիան Վին Դիզելի հետ նկարահանվեց «Սև անցք» Ֆիլմի գլխավոր դերերից մեկում։ 2002 թվականին նկարահանվել է գրող Էն Ռայսի գրքի հիման վրա նկարահանվեց «Անիծվածների թագուհին» ֆիլմում, բայց արդեն երկրորդական դերում։ 2004 թվականին միացավ հեռուստասերիալի դերասանական կազմին, սկզբում որպես հրավիրված դերասանուհի, հետո արդեն որպես հիմնական դերասանուհի։ 2007 թվականին Կլաուդիային հրավիրել են NBC հեռուստաալիքի «Կյանք» հեռուստասերիալում նկարահանվելու որպես Ջենիֆեր Կոնովեր, բայց հղիության պատճառով չկարողացավ նկարահանվել։ Նրա փոխարեն նկարահանվեց Ջենիֆեր Սիբելը։
Կլաուդիան նաև դասական և ջազ ժանրերի պրոֆեսիոնալ երգչուհի է։ Շնորհիվ իր ձայնի՝ հաճախ մասնակցում է վիդեո խաղեր հնչյունավորումների։ Նրա աշխատանքներն են՝ «Mass Effect», «God of War», «Lords of Everquest», «Crysis» и «Dragon Age: Origins» համակարգչային խաղերը։
Անջնական կյանք
2004 թվականին «Աշխարհի ծայրին. Խաղաղարարների պատերազմը» մինի-սերիալում նկարահանվելու ժամանակ Կլաուդիան ամուսնացել է։ Առաջին երեխան տղա է, ծնվել է 2005 թվականի դեկտեմբերին։ Բլեքի երկրորդ տղան լույս աշխարհ է եկել 2007 թվականին։
Արտաքին հղումներ
Կատեգորիա:Ավստրալիացի կինոդերասանուհիներ
Պիանա (կոմունա)
Պիանա (Piana), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Սևի Սորու Չինարկա կանտոնի կազմի մեջ։ Հանդիսանում է Այաչչո շրջանը։
Համայնքի INSEE կոդ՝ 2A212։
Տնտեսություն
2007 թվականի տվյալներով 238 աշխատունակ տարիքի մարդկանցից (15-64 տարեկան) 167-ը տնտեսապես ակտիվ էին, 71-ը անգործունակ (ակտիվության ցուցանիշը 70,2 %, 1999 թվականին եղել է՝ 61,9 %)։ 167 աշխատունակ բնակիչներից 138-ը աշխատում էին (92 տղամարդ և 46 կին), անաշխատանք էին 29-ը (9 տղամարդ և 20 կին)։ 71 անգործունակ մարդկանցից 10-ը աշակերտներ կամ ուսանողներ են, 25-ը թոշակառու, 36-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Արիստիդես
Պարսկական վտանգի ուժեղացման ժամանակ վերադարձավ հայրենիք և Սալամինի ճակատամարտում (մ․ թ․ ա․480) վերականգնեց իր փառքը։ 479 թ.-ին գլխավորեց աթենացիներին Պլատեայի ճակատամարտում։ 476 թ.-ից ստանձնեց աթենական, ապա՝ համահունական նավատորմի հրամանատարությունը։ Արիստիդեսի ջանքերով ընդհանուր թշնամու՝ Աքեմենյան Իրանի դեմ դաշնակցեցին Էգեյան ծովի կղզիներն ու քաղաքները, և ստեղծվեց Աթենական առաջին կամ Դելոսյան ծովային միությունը։
Ծանոթագրություններ
Կատեգորիա:Հույն ռազմական գործիչներ Կատեգորիա:Մ․թ․ա․ 5-րդ դարի հույներ Կատեգորիա:Հունաստանի քաղաքական գործիչներ
Պրասլեն
Աշխարհագրություն
Պրասլենը համարվում է կղզեխմբի ամենախոշոր կղզիներից մեկը, որը գտնվում է 36 կմ հեռավորության վրա Մաե կղզուց։ Ընդհանուր տարածքը կազմում է 38 կմ²։
Պրասլենը չնայած Մաե կղզու հետ ունեցած բազմաթիվ ընդհանրությունների, ունի առանձնահատուկ լեռնային լանդշաֆտ։ Գլխավոր առանձնահատկություններից մեկը անձրևային անտառների առատությունն է։
Կղզու գլխավոր բնական հարստությունը համարվում է սեյշելյան արմավենին, որի պտուղները տարբերվում են ոչ միայն իրենց մեծ չափսերով, այլ նաև անսովոր ձևերով։ Այս պտղի արտահանումը պետությանը բերում է մեծ շահույթ։
Սեյշելյան կղզիները սահմանափակում է մտցրել կղզուց սեյշելյան արմավենու արտահանելու համար։
Ծանոթագրություններ
Կատեգորիա:Սեյշելյան կղզիներ
Լորենսո Մելգարեխո
Լորենսո Անտոնիո Մելգարեխո Սանաբրիյա (Lorenzo Antonio Melgarejo Sanabria, ), պարագվայցի ֆուտբոլիստ, Մոսկվայի Սպարտակ ակումբի կիսպաշտպան։ Հանդես է գալիս պարագվայի ազգային հավաքականում։ Պրոֆեսիոնալ մակարդակով բացի դարպասապահի դիրքից նա խաղացել է բոլոր դիրքերում։
Ակումբային կարիերա
Մելգարեխոն սկսել է իր ֆուտբոլային պրոֆեսիոնալ կարիերան պարագվայի «Հոկտեմբերի 12» ակումբում երբ 19 տարեկան էր։ Առաջին իսկ մրցաշրջանում ակումբի կազմում նա 19 խաղերում 7 անգամ գրավել է հակառակորդի դարպասը։ 2010 թվականին Լորենսո Մելգարեխոն Օլիմպիա ֆուտբոլային ակումբից ստացավ առաջարկ, իսկ մրցաշրջանն ավարտեց պարագվայի «Ինդեպենդենտե» ակումբում։ Անցկացնելով շատ հաջող մրցաշրջան «Ինդեպենդենտեի» կազմում 17 խաղերում 8 գոլ խփելու համար, նա միացել է Պորտուգալիայի գրանդին՝ «Բենֆիկաին»։ «Բենֆիկան» ֆուտբոլիստին ձեռք բերելու համար «Ինդեպենդենտեին» վճարել է 700 հազար եվրո։
Ակումբ տեղափոխվելուց անմիջապես հետո Բենֆիկան ֆուտբոլիստին վարձավճարով հանձնում է «Պուսուշ դե Ֆերեյրա» ակումբին, որը հանդես էր գալիս Պորտուգալիայի բարձրագույն առաջնությունում։ Այստեղ Լորենսոն անցկացրել է փայլուն մրցաշրջան, և ամրապնդվել տեղի թիմի հիմնական կազմում։ Ավելի քան 29 խաղերում պարագվայցի հարձակվողը կարողանում է 10 անգամ գրավել մրցակիցների դարպասը։ Խփած գոլերի թիվը բավականեցրել է Մելգարեխոին Պորտուգալիայի առաջնության 2011/12 մրցաշրջանում լինել լավագույն ռմբարկուների տասնյակում։
Վարձակալության ժամկետի վերջում ֆուտբոլիստը վերադարձավ «Բենֆիկա», ակումբի ղեկավարությունը որոշեց Լորենսո Մելգարեխոին ընդգրկել թիմի հիմնական կազմում և խաղացողի պայմանագիրը երկարացնել մինչև 2018 թվականը։ Մինչ այդ խաղացողի պայմանագիրը գործում էր մինչև 2012 թվականի սեպտեմբերի 17-ը։ Նոր պայմանագրում սահմանված է, որ այն խզվելու դեպքում ֆուտբոլիստին կվճարվի 30 մլն եվրո։ Մրցաշրջանի առաջին իսկ խաղերում Մելգարեխոն պարբերաբար հայտնվել է դաշտում։ Իր դեբյուտը «Բենֆիկայի» կազմում կայացել է 2012 թվականի օգոստոսի 18-ին «Բրագաի» դեմ խաղում։ Հանդիպումն ավարտվեց 2:2 հաշվով, իսկ Մելգարեխոն հանդես գալով կիսապաշտպանության ձախ կողմում, աչքի է ընկել ինքնագոլով։ 2012 թվականի սեպտեմբերի 19-ին շոտլանդական «Սելտիկի» դեմ խաղում նա նշել է իր նորամուտը Չեմպիոնների Լիգայում։
2013 թվականի սեպտեմբեր 2-ին Մելգարեխոն տեղափոխվել է ռուսական «Կուբան» ակումբ, որը նրա համար վճարել է 5 միլիոն եվրո  նույն թվականի սեպտեմբերի 15-ին Մոսկվայի «Լոկոմոտիվի» դեմ խաղում Մելգարեխոն նշեց իր դեբյուտը Ռուսական Պրեմիեր լիգայում ։ Իր առաջին գոլը Կուբանի կազմում նա խփել է 2013/14 մրցաշրջանի Ռուսաստանի գավաթի 1/16 եզրափակչի շրջանակներում անցկացվող «Զվեզդայի» դեմ խաղում ։ Եվրոպայի լիգայի շվեյցարական «Սենտ Գալենի» և իսպանական «Վալենսիայի» դեմ հանդիպումներում Լորենսոն երեք անգամ գրավել է մրցակիցների դարպասը։ Կրասնոդարի ակումբում Մելգարեխոն կարողացավ դառնալ թիմի առաջատարը և անփոխարինելի խաղացողներից մեկը։
2016 թվականի փետրվարի 8-ին Լորենսոն տեղափոխվել է Մոսկվայի «Սպարտակ», ակումբի հետ ստորագրելով 4,5 տարվա պայմանագիր ։ Մելգարեխոն Լուկաս Բորիոսից հետո «Սպարտակ»-ի կազմում դարձավ երկրորդ պարագվայցին։ Մարտի 6-ին Մոսկովյան «դերբիում» «ԲԿՄԱ-ի» դեմ խաղում Լորենսոն կատարեց իր դեբյուտը նոր թիմի կազմում ։ Մայիսի 16-ին Գրոզնիյան «Թերեքի» դեմ խաղում, նա խփեց իր առաջին գոլը «Սպարտակ»-ի կազմում ։
Միջազգային կարիերա
2012 թվականի նոյեմբերի 15-ին Գվատեմալայի հավաքականի դեմ ընկերական խաղում Լորենսոն նշեց իր դեբյուտը Պարագվայի ազգային հավաքականում, երկրորդ խաղակեսում փոխարինման դուրս գալով Միգելյա Սամուդիոյի փոխարեն ։ Նա 2014 թվականին հայտավորվել է մի Աշխարհի առաջնության որակավորման խաղերին մասնակցելու համար, բայց ոչ մի անգամ դաշտ դուրս չի եկել։ 2013 թվականի օգոստոս 14-ին Գերմանիայի հավաքականի դեմ խաղում որն անցկացվում էր Կայզերսլաուտերնեում, նա փոխարինվել է Միգել Սամուդիոին։ խաղն ավարտվել է 3։ 3 հաշվով ։ Այս ամենից հետո նա չի հայտնվել Պարագվայի ազգային հավաքականի կազմում։
Իսրայելի օդանավակայանների ցանկ
Ծանոթագրություններ
Կատեգորիա:Ցանկեր:Իսրայել Կատեգորիա:Իսրայելի օդանավակայաններ Կատեգորիա:Ցանկեր:Տրանսպորտ
Բիքսեն Լիզարազյու
Բիշենտե Լիզարազյու (Լիսարասու), (Bixente Lizarazu , Bixente Lizarazu) , ազգությամբ բասկ ֆրանսիացի ֆուտբոլիստ, եզրային պաշտպան, հանդես է եկել «Բորդոյում», Աթլետիկ «Բիլբաոյում», «Բավարիայում», Մարսելի «Օլիմպիկում»։  1998 թվականի Ֆուտբոլի աշխարհի առաջնության և 2000 թվականի  Եվրոպայի առաջնության չեմպիոն։ Համարվում է ֆուտբոլի պատմության մեջ  լավագույն եզրային պաշտպաններից մեկը։
Կենսագրություն
Ծնվել է Բասկերի ֆրանսիական երկրում։ Ծնողները նրան անվանել են Բիշենտե (Bixente), սակայն տեղի պետական պաշտոնյան հրաժարվում է նրա փաստաթղթում գրանցել բասկի անուն, և տղային գրանցում են ֆրանսիացու անուն՝ Վենսան  (Vincent) ։
Հետաքրքրվել է սըրֆինգով, դայվինգով, երաժշտությամբ։ Սերտ հարաբերությունների մեջ է եղել բնապահպանական կազմակերպության հետ։ Ֆուտբոլային կարիերայի ավարտից հետո զբաղվել է բրազիլական ջուջուցուով և 2009 թվականին դարձել է իր տարիքակիցների  Եվրոպայի չեմպիոն ։ Աշխատում է ֆրանսիական հեռուստատեսությունում  որպես ֆուտբոլի  մեկնաբան, միաժամանակ վարում է մեկ այլ ֆուտբոլային հաղորդում։ Մի քանի անգամ սպառնալիքներ է ստացել  բասկյան ձախ ծայրահեղական, ազգայնական անջատողականների կազմակերպության՝  ԷՏԱ-ի կողմից։ Դրանից հետո նա սկսեց օգտվել  թիկնապահների ծառայություններից։  Ունի երկու երեխա, տղան՝ Չիմիստան, և աղջիկը՝ Ուխաինան։ Հետագայում Լիզարազյուն բնակություն է հաստատել  Սիբուր քաղաքում։ Նրա ֆուտբոլիստ   ընկերներն են  Զինեդին Զիդանը և Քրիստոֆ Դյուգարին։
Կարիերա
Ֆրանսիայի հավաքականում իր առաջին խաղն անց է կացրել 1992 թվականի նոյեմբերի 14-ին Փարիզում տեղի ունեցած Ֆրանսիա- Ֆինլանդիա խաղի ժամանակ (2:1)։ Հավաքականում վերջին խաղն անց է կացրել 2004 թվականի հունիսի 25-ին՝ Եվրոպայի առաջնությունում, Հունաստանի դեմ խաղի ժամանակ (0:1)։
«Բավարիա»
Ֆրանսիայի հավաքական
Ծանոթագրություններ
Կատեգորիա:Ֆրանսիայի հավաքականի ֆուտբոլիստներ Կատեգորիա:Ֆուտբոլի աշխարհի չեմպիոններ Կատեգորիա:Ֆուտբոլի Եվրոպայի չեմպիոններ Կատեգորիա:Բունդեսլիգայի ֆուտբոլիստներ Կատեգորիա:Ֆրանսիացի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Լա Լիգայի ֆուտբոլիստներ Կատեգորիա:Պատվո լեգեոնի շքանշանի ասպետներ Կատեգորիա:Օլիմպիկ Մարսելի ֆուտբոլիստներ Կատեգորիա:Բավարիա Մյունխենի ֆուտբոլիստներ Կատեգորիա:Աթլետիկ Բիլբաոյի ֆուտբոլիստներ Կատեգորիա:Բորդոյի ֆուտբոլիստներ Կատեգորիա:Բասկ ֆուտբոլիստներ
Դավիթ Հակոբյան (այլ կիրառումներ)
Դավիթ Հակոբյան անուն-ազգանունը կարող է վերաբերել հետևյալ անձանց.
Ուինսթոն Չերչիլ (գրող)
Ուինսթոն Չերչիլ (Winston Churchill,), ամերիկացի գրող, բանաստեղծ և հրապարակախոս։
Կենսագրություն
Ուինսթոն Չերչիլը ծնվել է Միսսուրի նահանգի Սենթ Լուիս քաղաքում՝  Էդվարդ Սպալդինգ Չերչիլի և Էմմա Բել Բլեյնի ընտանիքում։ Ուսումը ստացել է Միսսուրի նահանգի Սմիթի ակադեմիայում, այնուհետև, ԱՄՆ ռազմածովային ակադեմիայում, որն ավարտել է 1894 թվականին։ Ռազմածովային ակադեմիայում Չերչիլը զբաղվել է գիտական գործունեությամբ և վարել է ակտիվ ուսանողկան կյանք։ Նա նաև զբաղվել է սպորտով և փորձառու սուսերամարտիկ է եղել, ինչպես նաև Անապոլիսում ստեղծել է առաջին չորս հոգանոց թիմը  Ակադեմիական թիավարությունում, որը և ղեկավարել է երկու տարի։  Ակադեմիան ավարտելուց հետո Չերչիլը դարձավ խմբագիր  Army and Navy Journal  տպագրությունում։ Շուտով թողում է  ԱՄՆ նավատորմը՝ որպեսզի իրեն նվիրի գրական գործունեությանը։ 1895 թվականին դարձավ Cosmopolitan թերթի խմբագիր, չնայած մոտ մեկ տարի աշխատելուց հետո թողեց խմբագրատունը, որպիսի գրքեր գրելու համար ավելի շատ ժամանակ ունենա։ Թեև Չերչիլը զբաղվում էր բանաստեղծություններ գրելով և լրագրությամբ, այնուամենայնիվ նա մեծ ճանաչում ձեռք բերեց՝ որպես արձակագիր։
Կարիերա
Չերչիլի առաջին վեպը «Հռչակավորը» աշխատությունն էր, որը լույս է տեսել 1898 թվականին։ Սա նրա առաջին լուրջ գրական փորձը չէր. «Պրն. Քիգանի փախուստը» պատմվածքը լույս է տեսել դեռևս 1896 թվականին, իսկ ավելի ուշ ՝ 1903 թվականին, վերահրատարակվել է նկարազարդ ձևաչափով։ Չերչիլի հաջորդ վեպը ՝ «Ռիչարդ Քարվել», հրատարակված 1899 թվականին, ունեցավ ֆենոմենալ հաջողություն. երկրում, որտեղ ապրում էր 76 միլիոն մարդ, վաճառվել էր մոտ 2 միլիոն օրինակ, ինչը Չերչիլին բերեց զգալի հոնորար։ Ուինսթոն Չերչիլի հաջորդ երկու աշխատանքները ՝ «Ճգնաժամը» (The Crisis, 1901) և «Խաչմերուկը» (The Crossing, 1904), նույնպես շատ հաջող էին։ Չերչիլի առաջին վեպերը գրվել են պատմական թեմաների շուրջ, բայց նրա հետագա ստեղծագործությունների սյուժեներում արդեն երևում են ժամանակակից ԱՄՆ գրողի ոճը։ Գրողը փորձել է իր ստեղծագործություններում աչքի ընկնող տեղ հատկացնել քաղաքական հայացքներին։ 1898 թվականինին Չերչիլը Չարլզ Փլաթի նախագծով իր համար կառուցեց առանձնատուն  Կորնոյում։ Մասնակցում էր Կորնեի գեղարվեստական հայրենակցության գործունեությանը, նաև զբաղվում էր քաղաքականությամբ։ 1903 և 1905 թվականներին ընտրվեց նահանգի օրենսդիր մարմնում ։ 1906 թվականին փորձեց առաջադրվել Հանրապետական կուսակցության կողմից Նյու-Հեմփշիր նահանգապետի պաշտոնում, սակայն ձախողվեց։ 1912 թվականին առաջադրվեց որպես թեկնածու Առաջադիմական կուսակցության կողմից, բայց չհաղթեց ընտրություններում  և որոշեց հեռանալ քաղաքականությունից։ 1917 թվականին այցելեց  Առաջին համաշխարհային պատերազմի մարտադաշտեր, իսկ ավելի ուշ գրեց իր տեսածի վերաբերյալ առաջին լուրջ հրապարակախոսական աշխատանքը։
Դրանից որոշ ժամանակ անց, Չերչիլը զբաղվեց գեղանկարչությամբ, նկարում էր ջրաներկով. Նա հայտնի դարձավ իր բնապատկերների շնորհիվ։ Նրա որոշ գործեր այժմ գտնվում են Հուդ Արվեստի թանգարանում (որը հանդիսանում է Դարթմուտի քոլեջի Հոփկինսի արվեստի կենտրոնի մասնաճյուղ) Հանովերում, ինչպես նաև Սուրբ Կոդենս ազգային պատմական թանգարանում Կորնիշ  քաղաքում։
1919 թվականին Չերչիլը որոշեց դադարեցնել գրելը և հեռացավ հասարակական կյանքից։ Այս ամենի արդյունքում նա աստիճանաբար մոռացության մատնվեց հասարակության կողմից։ Երկու տասնամյակում. 1940 թվականին լույս տեսավ նրա առաջին գիրքը ՝ «Անհայտ ուղին» (The Uncharted Way) վերնագրով։ Դրանում նա զարգացնում է կրոնի վերաբերյալ իր տեսակետները։ Նա չի ձգտել ստեղծագործության գովազդին և դրան շատ քիչ ուշադրություն է դարձրել։ Իր մահվանից առաջ Չերչիլն ասաց. «Հիմա ինձ համար շատ դժվար է մտածել վիպագիր լինելու մասին, որովհետև այս ամենը թվում էր, թե կատարվում էր մեկ այլ կյանքում»։
Անձնական կյանք և մահ
Ուինսթոն Չերչիլը 1947 թվականին սրտամկանի ինֆարկտից մահանում է Ֆլորիդա նահանգի Ուինթեր Փարք քաղաքում։ 1945 թվականին հիսուն տարեկան հասակում մահանում է նրա կինը՝ Մաբել Հարլաքենդեն Հոլլը. Նրանք ունեին երեք երեխաներ։ Հետագայում նրա որդին ՝ Քրեյթոն Չերչիլը, դարձավ Ամերիկայում հայտնի սոմելիեր  ։
Հարաբերությունները Մեծ Բրիտանիայի վարչապետ Ուինսթոն Չերչիլի հետ
Չերչիլ-գրողը ծանոթ էր և երբեմն էլ նամակներ էր փոխանակում իր անվանակցի հետ, ով Մեծ Բրիտանիայի վարչապետն էր և նույնպես գրող էր։ Այնուամենայնիվ, առաջինը հենց ամերիկյան Չերչիլը լայն համբավ ձեռք բերեց, և 1890 թվականներին նա շատ ավելի հայտնի էր լայն շրջանակներին, քան իր բրիտանացի գործընկերը։
Մեծ Բրիտանացի Չերչիլը, ում հայտնի դարձավ իր ամերիկյան անվանակցի գործերից, գրեց նրան և որոշեց ստորագրել իր գործերը «Ուինսթոն Սպենսեր Չերչիլ» անունով, որպեսզի ընթերցողները կարողանան հեշտությամբ տարբերակել երկու հեղինակների աշխատանքները։ Նրա անվանակիցը սատարեց նրա գաղափարը և պատասխանեց նրան, որ կորոշեր նույնը անել, եթե նա ունենար մի քանի անուններ  ։ Այնուամենայնիվ, խստորեն ասելով, նա սկսեց ստորագրել Ուինսթոն Ս. Չերչիլը ՝ դրանով իսկ օգտագործելով իր սեփական կրիպտոնը, որոնցով նա ստորագրում էր նամակներում։
Երկու Չերչիլների կյանքը մի շարք հետաքրքիր զուգահեռներ ունեն։ Նրանք երկուսն էլ բարձրագույն կրթություն են ստացել զինված ուժերի ուսումնական հաստատություններում և որոշակի ժամանակ անցկացրել ծառայության մեջ (մեկը ՝ նավատորմի, մյուսը ՝ ցամաքային զորքերում)։ Երկուսն էլ գրողներ ու նկարիչներ էին։ Երկուսն էլ քաղաքական գործիչներ էին, չնայած որ համեմատությունն այստեղ այնքան էլ տեղին չեն, քանի որ Մեծ Բրիտանացի Չերչիլը շատ ավելի փայլուն կարիերա ստեղծեց այս ոլորտում ։
Արտաքին հղումներ
Gutenberg author
Պիետրոսելա
Պիետրոսելա (Pietrosella), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Տարավո Օրնանո կանտոնի կազմի մեջ։ Հանդիսանում է Այաչչո շրջանը։
Համայնքի INSEE կոդ՝ 2A228։
Բնակչություն
Համայնքի բնակչությունը 2008 թվականին կազմում էր 1232 մարդ։
Տնտեսություն
2008 թվականին կոմունայում հաշվվել են 499 հարկատու տնտեսություններ, որտեղ ապրել է 1164 մարդ։ Միջին եկամուտը մեկ մարդու հաշվով կազմել է 22 104 եվրո ։
Արտաքին հղումներ
Կատեգորիա:Ֆրանսիայի համայնքներ
Կուպելո
Կուպելո  (Cupello), կոմունա Իտալիայում, գտնվում է Աբրուցո մարզում՝ Կիետիի գավառում ։
Բնակավայրի հովանավորն է սուրբ Սան Ռոքոն։ Քաղաքի տոնը նշվում է օգոստոսի 16-ին։
Ծանոթագրություններ
Կատեգորիա:Իտալիայի բնակավայրեր
Զդրավկո Զդրավկով
Զդրավկո Զդրավկով (Здравко Стоянов Здравков, ), բուլղարացի ֆուտբոլիստ, ով հանդես է գալիս դարպասապահի դիրքում։ Մասնակցել է Եվրոպայի առաջնության երկու և աշխարհի մեկ առաջնությունների։
Բուլղարիայի ֆուտբոլի ազգային հավաքականի 15 հանդիպումներում հանդես է եկել որպես թիմի ավագ։
Ակումբային կարիերա
Իր մասնագիտական ֆուտբոլային կարիերան Զդրավկո Զդրավկովը սկսել է 1988 թվականին՝ բուլղարական «Լևսկի» ֆուտբոլային ակումբում։ Վերջինս լքել է ակումբը 1993 թվականին։
Դրանից հետո Զդրավկովը համալրում է «Էտար»-ի շարքերը, իսկ 1994 թվականին հերթական անգամ վերադառնում է «Լևսկի»։ Պայմանագրի ժամկետի լրանալուց հետո՝ 1995 թվականին, Զդրավկոն վերջնականապես լքում է «Լևսկի»-ի շարքերը և սկսում հանդես գալ մեկ այլ բուլղարական ակումբում՝ «Սլավիա»-ում։
1997 թվականից Զդրավկո Զդրավկովը սկսում է հանդես գալ Թուրքիայի ֆուտբոլի ազգային առաջնությունում։ Սկզբնական շրջանում՝ 1997-1999 թվականներին, նա խաղում է «Իստանբուլսպոր»-ում, իսկ 1999-2000 թվականներին՝ «Ադանասպոր» ֆուտբոլային ակումբում։
Դրանից հետո նա երկու տարի ժամկետով աչքի է ընկնում «Իստանբուլսպոր»-ի շարքերում։ 2002-2004 թվականներին Զդրավկոն հանդես է գլիս համապատասխանաբար բուլղարական «Չերնո Մորե»-ում, թուրքական «Իստանբուլսպոր»-ում և հայրենի երկիրը ներկայացնող «Լիտեքս»-ում։
Իր ակումբային կարիերան Զդրավկոն ավարտում է «Չայկուր Ռիզեսպոր»-ում՝ 2007 թվականին ։
Ազգային հավաքականի կազմում
Աշխարհի գավաթի խաղարկության ժամանակ երկու հանդիպում անցկացնելուց հետո (Առաջին գոլազուրկ հանդիպումը եղել է ընդդեմ Պարագվայի հավաքականի, իսկ երկրորդ հանդիպման ժամանակ Բուլղարիայի հավաքականը պարտվել է Նիգերիային նվազագույն հաշվով) Զդրավկո Զդրավկովը ճանաչվեց, որպես առաջնության երկրորդ լավագույն դարպասապահ։
Այն բանից հետո, երբ Իսպանիայի ֆուտբոլի ազգային հավաքականի ֆուտբոլիստները վեց գնդակ է ուղղում դեպի Զդրավկովի դարպասը՝ վերջինս կորցնում է իր տիտղոսն ու համբավը։
Վեց տարի անց՝ Ֆուտբոլի Եվրոպայի առաջնություն 2004-ի ժամանակ Զդրավկովը հանդես է գալիս Բուլղարիայի հավաքականի դարպասապահի դիրքում։ Բուլղարիան պարտվում է Շվեդիային (0-5), Դանիային (0-2) և Իտալիային (1-2) և լքում մրցաշարը։
Արտաքին հղումներ
Կատեգորիա:Բուլղարացի ֆուտբոլիստներ Կատեգորիա:Հոկտեմբերի 4 ծնունդներ Կատեգորիա:1970 ծնունդներ Կատեգորիա:Սոֆիա քաղաքում ծնվածներ Կատեգորիա:Ֆուտբոլի դարպասապահներ Կատեգորիա:Ֆուտբոլային մարզիչներ այբբենական կարգով Կատեգորիա:Թուրքական Սուպեր լիգայի ֆուտբոլիստներ
Իֆլանդի մատանի
Սահմանված այս կարգը միայն մեկ անգամ է խախտվել. դա տեղի է ունեցել 1954 թվականին, երբ հերթական մրցանակակրին՝ Վերներ Կրաուսին որոշել է ոչ թե նախորդ մրցանակակիրը՝ ողբերգակ դերասան Ալբերտ Բասերմանը, այլ գերմանախոս դերասանների կոմիտեն։ Բանն այն է, որ Բասերմանն ում ընտրել է, կարճ ժամանակ անց մահացել է։ Այդ կրկնվել է երեք անգամ, և Բասերմանը համարել է, որ մատանին անիծված է, ու հրաժարվել է ընտրել հաջորդ մրցանակակրին։ Բասերմանի մահից հետո հայտարարվել է, որ Իֆլանդի մատանին այլևս ավստրիական պետության սեփականությունն է, թեև այդ մրցանակին արժանացող դերասանն այն կրում է ցմահ, իհարկե, մահից առաջ տեղեկացնելով, թե ում է արժանի համարում, որ իրենից հետո կրի մրցանակ-մատանին։
Դրա ներկայիս կրողը Ենս Հարցերն է, ով այդ բարձր պատվին արժանացել է նախորդ մրցանակակրի՝ Բրունո Գանցի կամքով։ Գանցի մահից հետո՝ 2019 թվականի մարտի 22-ին, այդ մասին հայտարարել է Ավստրիայի մշակույթի նախարար Գեռնոթ Բլյումելը ։
1977 թվականին Ավստրիայի կառավարությունը գերմանախոս թատրոնների լավագույն դերասանուհիներին խրախուսելու նպատակով սահմանել է համանման և հավասարազոր մատանի-մրցանակ, որը կրում է ավստրիացի նշանավոր դերասանուհի Ալմա Զայդլերի անունը ։
Գրականություն
Կատեգորիա:Ավստրիական մշակույթ Կատեգորիա:Մրցանակներ Կատեգորիա:Արվեստ Կատեգորիա:Ավստրիայի արվեստ Կատեգորիա:Թատրոն